
Parlamentul  României

Camera  Deputaţilor
	Comisia pentru apărare, ordine

publică şi siguranţă naţională

Nr. 32/312/2012
	                    Bucureşti, 8 ianuarie 2013
      PL x 472/2012


R A P O R T
asupra proiectului de Lege pentru ratificarea Acordului între Guvernul României și Guvernul Republicii Moldova privind regimul juridic al mormintelor de război românești situate pe teritoriul Republicii Moldova, semnat la Iași la 3 martie 2012
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României și Guvernul Republicii Moldova privind regimul juridic al mormintelor de război românești situate pe teritoriul Republicii Moldova, semnat la Iași la 3 martie 2012, trimis cu adresa nr. PLx 472 din 26 noiembrie 2012 şi înregistrat cu nr. 32/312 din 26 noiembrie 2012. 


Consiliul Legislativ, cu nr. 945/19.11.2012, a avizat favorabil acest proiect de lege.

         Acordul supus ratificării are ca obiect de reglementare colaborarea în plan bilateral în domeniul mormintelor de război, asigurând cadrul general pentru amenajarea şi întreţinerea mormintelor eroilor căzuţi în timpul conflictelor armate.
 
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

5.  La lucrările Comisiei au fost prezenţi 19 deputaţi din totalul de 23 de membri.


În urma dezbaterilor, în şedinţa din 8 ianuarie 2013, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestui proiect de lege în forma prezentată. 
Preşedinte, 
Ion  MOCIOALCĂ
Întocmit: Consilier parlamentar Valentin Busuioc

